Okresná prokuratúra Zvolen 
Trhová 7, 960 19 Zvolen 1

Číslo: 2 Pv 325/15/6611	Zvolen, 17.09.2015 
EEČ : 2-51-113-2015

U Z N E S E N I E

Trestná vec:	obv. XXXXX 
Trestný čin:	Trestný čin krádež podľa § 247 odsek 2 písmeno a, odsek 3 písmeno b Trestného zákona číslo 140/1961 Zbierky zákonov v znení zákona číslo 757/2004 Zbierky zákonov
Trestný čin porušovanie domovej slobody podľa § 238 odsek 1, odsek 2 Trestného zákona číslo 140/1961 Zbierky zákonov v znení zákona číslo 399/2000 Zbierky zákonov 

Rozhodol: 	prokurátorka Okresnej prokuratúry Zvolen 

Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX
	väzba: nie
ktorý je trestne stíhaný pre trestný čin:
- Trestný čin krádež podľa § 247 odsek 2 písmeno a, odsek 3 písmeno b Trestného zákona číslo 140/1961 Zbierky zákonov v znení zákona číslo 757/2004 Zbierky zákonov
- Trestný čin porušovanie domovej slobody podľa § 238 odsek 1, odsek 2 Trestného zákona číslo 140/1961 Zbierky zákonov v znení zákona číslo 399/2000 Zbierky zákonov 

na tom skutkovom základe, že:

  spolu s XXXXX, XXXXX a XXXXX po vzájomnej dohode v dobe od 01.01.2001 do 09.01.2001 v obci Slatinka 54 vnikli do chalupy patriacej XXXXX tak, že po prejdení neoploteným dvorom, vopred pripravenou sekerou vypáčili vchodové dvere domu v oblasti zámku, pričom XXXXX ostal dávať pozor a XXXXX s XXXXX a XXXXX vošli do vnútra chalupy, odkiaľ z kuchyne odcudzili  desať litrový hrniec , následne nezisteným spôsobom vyrazili dvere na komore v oblasti zámku, kde z vnútra komory odcudzili 30 ks  pohárov 0,7 l zaváranín , následne veci naložili do OMV zn. Š-1000, ev. č. ZVC 16-82, čím spôsobili XXXXX, nar. XXXXX, trvale bytom XXXXX, XXXXX škodu odcudzením vecí vo výške 36,18 € / 1.090,- Sk/ a poškodením škodu vo výške 8,- € /241,-01 Sk/,

     spolu s XXXXX, XXXXX a XXXXX po vzájomnej dohode v dobe od 21.01.2001 do 22.01.2001 v obci XXXXX vnikli do hospodárskej časti chalupy majiteľky XXXXX tak,  že po prejdení poškodeného pletiva do dvora vypáčili dve kovové petlice na dverách a rovnakým spôsobom následne petlice na dverách maštale, odkiaľ odcudzili pohonnú jednotku malotraktora zn. Terra spolu s kosačkou, 1 ks tkaný koberec, 4  sekery, rôzne náradie, poškodili mrežu okna maštale, čím  spôsobili  XXXXX, nar. XXXXX, trvale bytom XXXXX, prechodne Zvolen, M. R. Štefánika 8 škodu vo výške 873,- € /23 300- Sk/ a škodu poškodením vo výške 6,- € /180,76/,

    spolu s XXXXX, XXXXX a XXXXX spoločne po predchádzajúcej dohode v čase okolo 09.15 h dňa 31.01.2001 vo Zvolene v časti Neresnica - Majer vnikli do včelína pri rodinnom dome č. 16  tak, že XXXXX vytvoril otvor v oplotení  okolo rodinného domu, ktorým vošli do dvora, následne spoločne vypáčili prinesenými kliešťami petlicu s visiacim zámkom na vchodových dverách do včelína, vošli do priestorov včelína, odkiaľ spoločne odcudzili 12 ks železných trubiek s dĺžkou 3 m, s celkovou hmotnosťou 104 kg, ktoré potom predali v Zberných surovinách vo Zvolene - Môťovej za sumu 4,83 € /145,60 Sk/, peniaze si rozdelili a použili pre vlastnú potrebu, čím spôsobili XXXXX, nar. XXXXX, trvale bytom XXXXX, XXXXX škodu odcudzením vecí vo výške 211,51 € /6372 ,- Sk/ a poškodením škodu vo výške 7,- €, /210,88 Sk/,

  

lebo trestné stíhanie je neprípustné, preto že je  trestné stíhanie premlčané.,  
 
Odôvodnenie:
        Dňa 01.04.2001 bolo uznesením vyšetrovateľa OÚV PZ vo Zvolene sp. zn. OÚV-256/ZV-2001 začaté trestné stíhanie a súčasne vznesené obvinenie XXXXX, XXXXX, XXXXX a XXXXX pre trestný čin porušovania domovej slobody podľa § 238 ods. 1 ods. 2 Trestného zákona č. 140/1961 Zb. spolupáchateľstvom podľa § 9 ods. 2 Trestného zákona  v súbehu s trestným činom krádeže podľa § 247 ods. 2 písm. a/ Trestného zákona č. 140/1961 Zb. formou spolupáchateľstva podľa § 9 ods. 2 Trestného zákona č. 140/1961 Zb. na tom skutkovom základe, že po predchádzajúcej dohode v čase okolo 09.15 h dňa 31.01.2001 vo Zvolene v časti Neresnica - Majer vnikli do včelína pri rodinnom dome č. 16  tak, že XXXXX vytvoril otvor v oplotení  okolo rodinného domu, ktorým vošli do dvora, následne spoločne vypáčili prinesenými kliešťami petlicu s visiacim zámkom na vchodových dverách do včelína, vošli do priestorov včelína, odkiaľ spoločne odcudzili 12 ks železných trubiek s dĺžkou 3 m, s celkovou hmotnosťou 104 kg, ktoré potom predali v Zberných surovinách vo Zvolene - Môťovej za sumu 4,83 € /145,60 Sk/, peniaze si rozdelili a použili pre vlastnú potrebu, čím spôsobili XXXXX, nar. XXXXX, trvale bytom XXXXX, XXXXX škodu odcudzením vecí vo výške 211,51 € /6372 ,- Sk/ a poškodením škodu vo výške 7,- € /210,88 Sk/.

   Dňa 31.05.2001 bolo uznesením vyšetrovateľa OÚV PZ vo Zvolene sp. zn. OÚV-140/ZV-2000 začaté trestné stíhanie a súčasne vznesené obvinenie XXXXX, XXXXX, XXXXX a XXXXX pre pokračovací  trestný čin porušovania domovej slobody podľa § 238 ods. 1 ods. 2 Trestného zákona č. 140/1961 Zb. spolupáchateľstvom podľa § 9 ods. 2 Trestného zákona  v súbehu s trestným činom krádeže podľa § 247 ods. 2 písm. a/, ods. 3 písm. b/  Trestného zákona č. 140/1961 Zb. formou spolupáchateľstva podľa § 9 ods. 2 Trestného zákona č. 140/1961 Zb. na tom skutkovom základe, že 
      spolu s XXXXX, XXXXX a XXXXX po vzájomnej dohode v dobe od 01.01.2001 do 09.01.2001 v obci Slatinka 54 vnikli do chalupy patriacej XXXXX tak, že po prejdení neoploteným dvorom, vopred pripravenou sekerou vypáčili vchodové dvere domu v oblasti zámku, pričom XXXXX ostal dávať pozor a XXXXX s XXXXX a XXXXX vošli do vnútra chalupy, odkiaľ z kuchyne odcudzili  desať litrový hrniec , následne nezisteným spôsobom vyrazili dvere na komore v oblasti zámku, kde z vnútra komory odcudzili 30 ks  pohárov 0,7 l zaváranín , následne veci naložili do OMV zn. Š-1000, ev. č. ZVC 16-82, čím spôsobili XXXXX, nar. XXXXX, trvale bytom XXXXX, XXXXX škodu odcudzením vecí vo výške 36,18 € / 1.090,- Sk/ a poškodením škodu vo výške 8,- € /241,-01 Sk/,

     spolu s XXXXX, XXXXX a XXXXX po vzájomnej dohode v dobe od 21.01.2001 do 22.01.2001 v obci XXXXX vnikli do hospodárskej časti chalupy majiteľky XXXXX tak,  že po prejdení poškodeného pletiva do dvora vypáčili dve kovové petlice na dverách a rovnakým spôsobom následne petlice na dverách maštale, odkiaľ odcudzili pohonnú jednotku malotraktora zn. Terra spolu s kosačkou, 1 ks tkaný koberec, 4  sekery, rôzne náradie, poškodili mrežu okna maštale, čím  spôsobili  XXXXX, nar. XXXXX, trvale bytom XXXXX, prechodne Zvolen, M. R. Štefánika 8 škodu vo výške 873,- € /23 300- Sk/ a škodu poškodením vo výške 6,- € /180,76/.

     Dňa 31.05.2001 bola vyšetrovateľom Okresného úradu vyšetrovania Zvolen uvedená trestná vec  pod č. ČVS:OUV-256/ZV-2001 uznesením podľa § 23 ods. 3 Trestného poriadku spojená na spoločné konanie pod ČVS:OUV-140/ZV-00 a dňa 24.06.2015 bola uvedená trestná vec obvineného XXXXX uznesením vyšetrovateľa Okresného riaditeľstva PZ odboru kriminálnej polície Zvolen podľa § 21 ods. 1 Trestného poriadku vylúčená na samostatné konanie. 
	
     V priebehu vyšetrovania sa podarilo ustáliť skutkový stav a to výsluchom obvineného XXXXX, ktorý sa ku spáchaniu skutku  tak, ako je uvedené v uznesení o vznesení obvinenia priznal, výpoveďami spoluobvinených v pôvodnom konaní a to XXXXX, XXXXX, XXXXX, XXXXX,  XXXXX.. Taktiež boli vykonané výsluchy poškodených XXXXX, XXXXX, XXXXX, boli zabezpečené odborné vyjadrenia k hodnote vecí, zrealizované obhliadkýy miesta činu, zabezpečené vyčíslenie výšky spôsobenej škody a vydanie vecí. Pokiaľ ide o osobu obvineného, bol zabezpečený odpis z registra trestov, ako aj správy na osobu obvineného. 
	
     V zmysle § 2 Trestného zákona sa trestnosť činu posudzuje a trest ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší. V tomto prípade je potrebné konanie obvineného posudzovať podľa § 247 ods. 2 písm. a/, ods. 3 písm. b/  Trestného zákona č. 140/1961 Zb., kde Trestný zákon ustanovuje trestnú sadzbu odňatia slobody na šesť mesiacov až tri roky  a podľa § 238 ods. 1, ods. 2 Trestného zákona č. 140/1961 Zb., kde Trestný zákon ustanovuje trestnú sadzbu trestu odňatia slobody na šesť mesiacov až tri roky. Podľa ustanovenia § 67 ods. 1 písm. d/ uvedeného zákona, trestnosť stíhaného trestného činu zaniká uplynutím premlčacej doby, ktorá je tri roky a začala plynúť prerušením trestného stíhania dňa 31.07.2001, kedy bolo trestné stíhanie prerušené uznesením podľa § 173 ods. 1 písm. a/ Trestného poriadku pre neprítomnosť obvineného XXXXX, XXXXX, XXXXX a svedka poškodeného XXXXX. Trestné stíhanie bolo spokračované dňa 07.07.2008, teda po uplynutí premlčacej doby, ktorá je v tomto prípade trojročná a uplynula dňa 31.07.2004, nakoľko dôvod prerušenia trestného stíhania, nespočíval v osobe obvineného XXXXX. 
 
     Za účelom zistenia, či nenastala skutočnosť, prerušujúca plynutie premlčacej doby podľa § 67 ods. 3 písm. b/ Trestného zákona č. 140/1961 Zb., boli do spisového materiálu zabezpečené správy na obvineného XXXXX a to konkrétne výpis zo zoznamu páchateľov a odpis z registra trestov, z obsahu ktorých je zrejmé, že obvinený XXXXX počas plynutia premlčacej doby nespáchal žiadny nový trestný čin, ani mu nebolo vznesené obvinenie  za trestný čin, na ktorý Trestný zákon ustanovuje trest rovnaký alebo prísnejší a teda nenastala skutočnosť, prerušujúca plynutie premlčacej doby. 

     V zmysle § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

     V zmysle § 9 ods. 1 písm. a/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené ak je trestné stíhanie premlčané . 

     Vzhľadom na uvedené skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry Zvolen do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Podľa § 9 ods. 3 Trestného poriadku, v trestnom stíhaní, ktoré bolo zastavené z dôvodu uvedeného v odseku 1 písmeno a/ sa však pokračuje, ak vyhlási obvinený do troch dní odvtedy, čo mu bolo uznesenie o zastavení trestného stíhania oznámené, že na prejednaní veci trvá. 
)  

	JUDr. Martina Oravcová 
	 prokurátorka